гъби и елеутерокок и производни продукти от тях с произход от префектурите Шизуока, Яманаши и Ямагата.
 (10)
 Предвид данните за наличие на радиоактивност през седмия и осмия вегетационен период, е целесъобразно разпоредбите на Регламент за изпълнение (ЕС) 2016/6 да се структурират така, че префектурите, от които преди износ за Съюза трябва да се вземат и анализират проби от едни и същи фуражи и храни, да бъдат включени в една и съща група.
 (11)
 Проверките, извършени при вноса, показват, че специалните условия, предвидени в законодателството на Съюза, се изпълняват правилно от японските органи и че в продължение на повече от седем години при извършваните проверки на вноса не е установявано несъответствие. Поради това е целесъобразно да се запази ниска честотата на проверките при внос.
 (12)
 Целесъобразно е да се предвиди преразглеждане на разпоредбите на Регламент за изпълнение (ЕС) 2016/6, когато станат известни резултатите от пробите и анализа за наличие на радиоактивност във фуражи и храни през деветия и десетия вегетационен период (2019 и 2020 година) след аварията, т.е. преди 30 юни 2021 г.
 (13)
 Поради това Регламент за изпълнение (ЕС) 2016/6 следва да бъде съответно изменен.
 (14)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2016/6 се изменя, както следва:
 1)
 Член 5, параграф 4 се заменя със следното:
 „4.
 Рибата и продуктите от риболов, посочени в приложение II и уловени или събрани в крайбрежните води на префектура Фукушима, се придружават от декларацията, посочена в параграф 1, и от доклад за анализ с резултатите от взетите проби и анализа, независимо къде на брега са разтоварени продуктите.“
 2)
 Член 14 се заменя със следното:
 „Член 14
 Преразглеждане
 Настоящият регламент подлежи на преразглеждане преди 30 юни 2021 г.“
 3)
 Приложение II се заменя със съдържащия се в приложение I към настоящия регламент текст.
 4)
 Приложение III се заменя със съдържащия се в приложение II към настоящия регламент текст.
 Член 2
 Преходна разпоредба
 Пратките с фуражи и храни, попадащи в обхвата на Регламент за изпълнение (ЕС) 2016/6, които са напуснали Япония преди влизането в сила на настоящия регламент, могат да бъдат внесени в Съюза при условията, определени с Регламент за изпълнение (ЕС) 2016/6 преди влизането в сила на настоящия регламент.
 Член 3
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 24 октомври 2019 година.
 За Комисията
 Председател
 Jean-Claude JUNCKER
 (1) ОВ L 31, 1.2.2002 г., стр. 1.
 (2) Регламент за изпълнение (ЕС) No 297/2011 на Комисията от 25 март 2011 г. за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“ (ОВ L 80, 26.3.2011 г., стр. 5).
 (3) Регламент за изпълнение (ЕС) No 961/2011 на Комисията от 27 септември 2011 г. за налагане на специални условия, регулиращи